
NÜM 8 GUSTUL 2009 Pads 57 jū 64) 
O Volapükaflens Valöpo ! 


In dabükot mula pasetik esaitob sagodi Cifala bitik, sevabo: „Mutobs kälön 
Volapüki äsä kälobs vöno-Grikänapüki e vöno-Saxadapüki.” (Liedo epökob in tef at; 
nem cifaħa äbinon jenöfo : Johann Schmidt, no söl Krüger. Pardö!) 


Atna vilob saitön vödis ömik Cifala anuik, hiel Brian Bishop. Vöds omik 
binons: „Volapük binon äs dil cinema pükavik küpädik.” Baicedob lölöfiko ko vöds 
at. Ab Volapükaflen votik, hiel Robert Morris, läükom cedi oka, sagölo: Plidobs ad 
pledön ko cinem somik, ab no steifülobsös fefiko ad födön oni pro gebäd valemik. Ab 
sagob: E kikodo no-li? Volapük, binon-li so fikulik, das pro pluamanum menas 
binon nelärnovik? Ob cedob, das in tefs ömik Volapük binon jenðfo fasilikum ad 
lärnön ka püks lofüdänik, samo.. 


Su pad 58 kanols reidön penedi de flen votik, hiel Hermann Philipps, kel 
sagom, das no tuvom gramati Volapüka fikuliki, ab labom säkädi gretik ko vöds, kels, 
ma om, binons so pölatüliks, das no kanom seivön mödikis onas. Sit Volapükik ad 
meikön defomamavödis fümo no plidom omi. Ma om, „def’ at no binon buäd pro 
pük obsik. 


Votaflano flen Morris plidom vemo ad „pledön” ko vöds. Sagom, das „pled” 
somik binon bal buädas Volapüka. Ma om, kanoy stukön „magodi logovik” püka äs 
pled nitedikün. Id ob plidot „pledi” at vemo. Volapük dalabon vödis nivodas difik: 
samo, stabavödis geboy lesuvo, seko lärnoy onis vifiko. Kleiliko, ven reidoy yegedi 
nolavik, vöds binons fikulikums, bi mutons notodön tikamagotis komplitikum, ab ekö 
pöt nulik ad studön dibikumo püki e ad „pledön” ko vöds. Anu mödikans lärnons 
lanäliko Tsyinänapüki e Yapänapüki : pro lärnölan vesüdänik, vöd alik binon 
neseivik! Nemuiko Volapük no dalabon nebuädi at. 


Dasevobsös Volapüki as pük balik. Äsä sagom el Brian Bishop, binon cinem 
pükavik küpädik; sekü atos, gebobsös oni, juitobsös oni e sev pükavik obas oglofon 
aldeliko ai plu. 


Valikosi Gudikün Oles i 


ci 












VHI:58:2009 


DEFOMAMAVÖDS VOLAPÜKA - BUÄD U NEBUÄD-LI? 





Balan flenas obsik, hiel Hermann Philipps, esedom penedi nitedik 
vüresodik. Ekö vödem tefik peneda: (Pük pegeböl äbinon Linglänapük. 
Tradutods binons fa ob. Redakan) 


O flens löfik! 


Gramat Volapüka no binon säkäd pro ob, ab fümo no kanob 
memidön vödis bisarikün püka. Pö jaf vöda nulik, Volapükans mutons 
säkön okis ai lio kanoy pölatülön vödi ya dabinöli ad baiädön oni bai sit 
Volapükik. 


Ab atos ito no binos fasilik, bi finotis gretik mögik ya eresärfoy ad 
bal yümotas mödik Volapüka. Kleiliko kanoy malön vödis somik as 
foginikis dub lartig „el” fo vöd tefik in saitamalüls pesököl. 


Cedü ob, säkäd cifik lä Volapük binon miedöfükam tefü logot 
vödas. Binos jeikik, das vöd Fransänapükik : „auto” vedon „tood.” 


Suvo gidükoy somikosi ad jonön „neudöfi” Volapüka. Nu blöfäd 
somik binonöv dasumovik if gramat e süntag Volapüka no äbinons löliko 
lindäna-yuropiks labü deklin subsatik, konyug, letims e stads värbas, 
näisets, äsi sit komplitik präpodas e konyunas, e ret - seko, pük mu 
fikulik ad suemön fa spikans pükas ne-lindäna-yuropiks. Tefü neudöf 
somik, gaenoy nemödikosi dub vöds nepesevöl; votaflano, utans, kels 
sevons gramati e süntagi lindäna-yuropiks perons mödikosi tefü suemöf. 


Ye komandob Volapüki utanes, kels neodons ad gebön püki klänik, 
e kels vilons, das penots okas no fasiliko posuemons fa votikans. 


Fino dabinon fümo blesir „kaena demü kaen,” keli no vilob 
dobükön. Kodü atos, ba ogeprimob-la studi obik Volapüka dönu ! 


Glidis Gudikün. 
. . . . . . . . . . 


Mödikans ya ereidons penedi at. Pro Cifal äbinon pöti gönik ad jelodön 
Volapüki: 


VIIT:59:2009 
O flen stümik! 


Binos ai fasilik ad krütön püki seimik: latini e vöno-Grikänapüki 
demü koboyümavöds; Linglänapüki demü säkäds lotografik e def gramata; 
Deutänapüki demü  mödot värbas deklinafomas nenomädiks; 
Fransänapüki demü fikul gretik prona; Litaliyänapüki demü hiel 
Berlusconi; Grikänapüki Nulädik e Rusänapüki (e pükis lofüdik 
mödikumo) demü geb lafabis votik, e ret. Ab spikanes püka alik, gans 
valik binons äs svans. Sperantapük, ün dels pöpeda gretikün, egeton 
krütis mödik demü kusatif e votikams votik, kels änüdugons tribüti lölik 
menodas negudik. Sekü atos, u dasumoy Volapüki kobü buäds e nebuäds 
ona, u lüvoy oni. Ab jenöf binon, das pük äjäfidon - e jäfidon nog. 
Eblöfon, e blöfon nogna, das kanon notodön sinifi seimik. 


Ab vilob gespikön kusadi dö „yümots tu mödiks.” Ven no neodoy 

onis, täno no mutoy gebön onis. Kleiliko, yümots mödik pagebons nesuvo 

e ven cedoy, das kanoy notodön sinifi vöda medü koboädavöd, ud igo 

medü kleilükam brefik - benö! ab ma gramat e vödastok pezepöls, begö ! 
Poso kanoy gebön püki äsä viloy. 


Klüliko elabobs sperimäntis saidik dü milyel pasetik tefü yufapüks 
bevünetik. Äsä ya epenob, no dabinon pük „natik” nendöfik. [Verätükolös 
obi if kanol - ab no vögodolös pro pük lomänik ola !] Sümo, no odabinon 
pük fa pösod bal u fa komitet pejaföl, kel obinon nendöfik. Dot ye no 
dabinon, das love tumyel e foldil, Volapük e Sperantapük esufons blufis 
saidik, e bofiks eplöpons legudiko. Dif soelik vü ons binon, das 
Sperantapük, gudiko u negudiko, dalabon numi legretikum spikanas e 
dabükanas. „Menod” seimik obinon te su sürfät, ed igo if podunon-la, 
kodonöv u däbreiki mufa, u noami „menodas” latikum. E fümo no binos 
frutik, das Volapük fegon ko Sperantapük. Atos binonöv badik pro püks 
bevünetik valemo, e pro Volapük patiko. Löfobsös püki obsik as nunan 
Sperantapüka, e demü merits, igo nemerits ota. 


Penob atosi nevilöfo medü pük bevünetik „natik” mödiküno 
pegeböl, kel i binon lomänapük obik, bi flens ömik cedoms oni gudikum ka 
lomänapük okas. No binosöv-li buikum ad gebön püki neudik 
mödiküno pegeböli, sevabo : Sperantapüki, u votaflano, ad gebön püki 
komunik neudik Volapüki, kel meriton küpäli gretikum de alan obas? 


Glidis Gudikün Ole ed Alikanes. 


VII:60:2009 


LEKTINIROP GRETIK 
fa hiel Frank Roger 


„Neit jönik kion,’ äsagom hiel Jesse. „Te logolsös stelis. 
Natemiberavöl ! 





„Gidetol lölöfiko,” äbaicedom hiel David. „Bis kanobsös blibön is 


„No cedob, das kanobs dunön atosi, no mö suäm fa lotidöp at 
peflagöl,” äküpetom el Jesse, ed alikan äsmilom laodiko. „Ab ekö top 
stunidabik, too,” äsiom el John. 


Süpo lits äkvänikons, e bötädöpatab flanü svimöp lotidöpa 
„Mandalay Hill Resort” päjedon ini lafadag, kel pälitikon te fa glim fibik 
kandela su tab, äsi fa stels, kels äglimons löpo. 


„Levi! Spelabo no lektinirop votik,” äplonom el David. 


„Lektinirops binons suviks is in Birmän ed in läns votik in voladil 
at. Omutobs kösömön ad somikos,” ägespikom el Jesse. 


„Sevob osi,” äsagom el David „Odulos te dü minuts ömik. 
Juitobsös neiti fulü stelalit anu, kü kanobs stunidön glori lölik ota.” 


Pos minut nog bal, lits älitikons dönu, e mans äprimoms ad 
kobospikön dönu. El Jesse iprimom ebo ad konön bali tävakonotas 
petuüköl oka, kü lits äkvänikons nogna. Vienabladül süpik otüpo 
äkvänükon i kandeli; seko stels äbinons litafon soelik omas. 


Lits älitikons ed äkvänikons dönu anikna ünü minuts deglul sököl; 
el Jesse äseifom ed äsagom: „Ekö del favik - kisi odunobs-li?” 


„No kanobs dunön mödikosi,” äsagom el John. „Kanobs gegolön lü 
cems obsik, ab lektinirops okodons obes säkädis mödikum us, ka is plödo. 
Stebedobsös jüs val obinon nomik.” 


„Tikamagot gudik, cedü ob,” äbaicedom el David. 


Pos sekuns ömik i stels äkvänikons; anu mans äbinoms 


VI:61:2009 
lölöfiko in dag. 
»„Diabö ! kis vö sinifon atosi ?” äsäkom el Jesse. 


„Lefogs ba eklänedons stelis,” ägespikom el David, steifülölo ad 
kleilükön magedi somik. 


„No dabinons lefogs aneito,” ätaspikom omi el John. „Neit binon 
lölöfiko klilik. E lefogs no mufons so vifiko ad tegön sili lölik ünü sekun 
bal äs anu.” 


„Ab stels i no kvänikons somo,” ägespikom el Jesse. Lektinirops 
no flunons onis. Igoin län at.” 


„So - kikodo no glimons:-li?” 


„No sevob osi,” äsagom el Jesse. „Dalaboy-li filidömi? I kandel 
binonöv frutik anu.” 


„Pidabiko no smökoy. Omutobs stebedön.” 


Äbinoms mu danöfiks, kü lits älitikons dönu pos minuts ömik 
latikumo, e stels id äpubons in sil. 


El John, älöpiologölo, äsagom: „Benö! Jinos, das evikodoy säkädi 
löpo.” 


„No spikolöd nesiämi,” äyamedom el Jesse. „Kanoy-li kleilükön 
utosi, kelosi elogobs ebo anu ?’ 


Jenöfo no äkanoy osi, e bi el Jesse no ävilom fövön konoti petuüköl 
oka, mans äseadoms ed älogoms seilo foi oks. 


Tü timül, tü kel el Jesse äprimikom ad mobön, das gegolomsös lü 
cems okas, lits äkvänikons dönu, e, sekuns ömik poso, i stels. 


„Nekredovik ™” äsagom el Jesse. „Ejenos dönu ! E stels, kisi 
dunons-li? No kanons nepubön soäsä edunons osi anu - nemögik !” 


„Ab ejenos ebo anu, noli?” 


VII:62:2009 
„Si, ab pidob, das no kanob kleilükön atosi ole.” 


„Vo senidobs in dag,” äsagom smilölo el John. Äbinom soalan ad 
dasevön lekofi vödiväla okik. 


„Ols tonols äs lans nen koaps; vögs olsik sekömons se dag lölöfik,” 
äküpetom el David. I vög omik äsekömon se blägöf. 


„If maged at fövon,” ägeom el David, „obinobs jenöfo äs koaps nen 


lan’ 


„Cedob, das atos binon mu fefik,” äsagom el Jesse. „Vilob sevön 
utosi, kelos jenon.” 


„Ekö teor oba,” äsagom el John. „Tefos Ropi Gretik Valemik. 
Kanobs te spelön, das Nämal onätükom siti oka suno.” 


„No cogolöd !” äsagom el Jesse. 
Ab el David ätikodükom: „Stebedobsös jüs val nomikon dönu.” 


Ästebedoms, ab nos äjenon. Dag äbinon lölöfik. Jiniko sit idefon 
fefo, igo i sit gretik löpo - do äjinos äs teor ga netikavik. 


„Niludob, das el John ba ägidetom,” ätikom el Jesse. „Ekö jenöfo 
Lerop Gretik. Sülö! Kis obinon-li sek valikosa ? Kisi mutobs-li dunön ? 
Mutobs-li stebedön? Ab kisi voto kanobs-li dunön ?” 


Seko alikan ästebedom - e stebedom ai.” 





JENOT MEMIDOVIK 


Of:  Elabol-li lektiniropi ünü vig at? 

Om: Lesi! Lektinirop ejenon ün soar tudela. 

Of:  Fümol-li dö atos ? 

Om: Si! bi futikälan ekömom ad kötülön nuelis futa detik oba - jenöfo 
neai oglömob osi, bi anu dalabob teanis te folis ! 





VII:63:2009 


IN LAD OBIK REINOS 


In lad obik reinos 
Äsä reinos sui zif. 


Neviläl at, kis-li binon, 
Kel ladi oba nüdranon? 


O noid svidik reina 
Su tal e su nufs! 
Pro lad naütik 

O kanit reina! 
Reinos nen siäm 
In lad at naudöl. 
Kion! trät-li nonik? 
Per at nen siäm. 
Fe dolor gretikün - 
No sevölo kikodo, 
Nen löf e nen het, 
Dolor somödik in lad! 


(Hiel Paul Verlaine 


e600 0o00 e 


VOLAPÜK MALEKON AI FÖFIO ! 





Ekö lised brefik ad jonön stadi pükas bevünetik (yunul 2009) ma num yegedas 


pedabüköl in el „Wikipedia” (= sikloped vüresodik) : 


Volapük 118.775 
Sperantapük 115.359 
El „Ido” 17.435 
El „Interlingua” 4.772 
El „Novial” 2.551 
El „Interlingue” 1.332 
El „Lojban” 927 


(118.774) 

(114.436) 
(17.088) 
(4.708) 
(2.546) 
(1.322) 
(889) 


(Nums in kläms deto jonons stadi mayula) 





MII:64:2009 


DIV_REGA SALOMON 
76 Nek riskon'ad stöpädön omis ad gegolidön ini barak 
omas. Jieli Fulata ckesumoms. Ti zeneit krìpädon 
hiel Infedus ini barak. „Dalilobsös obi,” visipom. 
»Vilob konön oles jenotemi.” 


(20) 


Bü el Tuala, Areigom 
-<| is Reg nota. Ün del 
-7 semik, län obsik pätu- 

A y tatakon, Krig bludik 

\ Veter e sov 
as. 


PON To binom | 
ETN Reg deadik ! El Ignosi lifom !" 
voluti ta reg. el Umpoda. 
obsik, famül oma € | mke pomena 
slopans oma pädeidons. 
| Te mot balidsona omik 

äkanof fugön ko cil. 

Fümo udeadons in 

belem; so ivedom 


Sevol-li mali, 
keli ädalabom 


binol vo Plin ! 
Jiel Gagul ibūo- 


Labobs kudis saidik, 
ed anu ekö zuo 
tronilisitan ! 





